Արմէն Յարութիւնեան

**Արմէն Յարութիւնեան** ծնած է 6 Փետրուար 1930-ին, Հալէպ: Գործարար, բարերար, գրող, հրապարակախօս: Ծառայած է Հայ եկեղեցիին իբրեւ Դպիր, սարկաւագ եւ Աւագ սարկաւագ: Այնթապի Հայրենակցական Միութեան ատենապետ։ ՀԵԸ-ի տեղական վարչութեան անդամ: ՀԲԸՄ-ի Շրջանակային Յանձնաժողովի անդամ

## Կենսագրութիւն

Արմէն Յարութիւնեան ծնած է 6 Փետրուար, 1930-ին, Հալէպ, Սուրիա: Յաճախած է Հալէպի Կրթասիրաց վարժարանը, ապա Ալեփփօ Գոլէճ: Հայրը եղած է բարեգործ անձնաւորութիւն:

Ուսանելու ընթացքին հետեւած է առեւտուրի, ապա սկսած է արտադրել սեփական զարդադեղերը (Գոսմեթիք):

1961-ին կը փոխադրուի Պէյրութ եւ կը հիմնէ սեփական գործարանը:

Փոքր տարիքէն եղած է Հալէպի Այնթապի Հայրենակցական Միութեան վարչական, ապա՝ ատենապետ: Լիբանան փոխադրուելէ ետք երկար տարիներ վարած է Այնթապի Հայրենակցական Միութեան ատենապետի պաշտօնը։

Աւելի քան եօթանասուն տարի ծառայած է Հայ եկեղեցիին, իբրեւ դպիր,սարկաւագ եւ Աւագ սարկաւագ:

Հալէպի մէջ կը մտնէ Հայ Երիտասարդաց Ընկերակցութեան (ՀԵԸ) շարքերը: Լիբանանի մէջ եղած է ՀԵԸ-ի տեղական վարչութեան անդամ: Նաեւ՝ ՀԲԸՄ-ի Շրջանակային Յանձնաժողովի անդամ:

## Հրատարակութեան հիմնադրամ եւ մեկենաս
 
Արմէն Յարութիւնեան Իր եւ տիկնոջ անունով ստեղծած է «**Արմեն եւ Միմի Յարութիւնեան**» հրատարակութեան հիմնադրամ մը, մեկենասելով 59 գիրքերու հրատարակութեան:

## Հայոց Պատմութեան Ուսուցիչներու Ֆոնտ

ՀԲԸՄ-ի վարժարաններու եւ Թէքէեան վարժարանի հայերէնի եւ հայոց պատմութեան ուսուցիչներուն համար հիմնած է ֆոնտ՝ տարեկան մէկ ամսական նուէր: Նոյնը յետագային կատարած է Լիբանանի ազգային վարժարաններու ուսուցիչներուն:

## Պէյրութի [[Հայկազեան Համալսարան]]ի ուսանողներու Ֆոնտ

Երկուշաբթի, 2 դեկտեմբեր 2013-ին, Հայկազեան համալսարանի սեղմ շրջանակի մը մէջ, Լիբանանահայութեան ծոցին մէջ իր վաթսունամեակի սեմին գտնուող Հայկազեան համալսարանին համար իւրօրինակ այս նուիրատուութեան պաշտօնական արարողութիւնը կատարուեցաւ: Արդարեւ, տէր եւ տիկին Արմէն եւ Սալբի Յարութիւնեաններ 250,000 ամերիկեան տոլարի հայ ուսանողներու կրթանպաստի անձեռնմխելի ֆոնտ մը հաստատեցին Հայկազեան համալսարանին մէջ։ Աւելի քան երեսուն ուսանողներու նպաստ տրամադրած է համալսարանական ուսման համար:

## Սուրբ Էջմիածինի բարերար

Արմէն Յարութիւնեան Եղած է Սուրբ Էջմիածինի բարերար: Նիւթապէս եւ բարոյապէս նեցուկ կեցած է Սուրբ Էջմիածինին:

## Հայաստանի մէջ Այնթապի գործարանի հիմնադրութիւն

Արմէն Յարութիւնեան մեծ աշխատանք կատարած է Հայաստանի մէջ Այնթապի գործարանին հիմնադրութեան՝ նիւթապէս եւ բարոյապէս:

## Նուիրատուութիւններ Լիբանանի Հայ համայնքին

Արմէն Յարութիւնեան Ֆանարի մէջ, Լիբանան, հայ ընտանիքներու համար նախատեսուած բնակարաններու շինարարութեան նուիրած է 35 խոհանոց:

## Հրատարակչութիւններ

Արմէն Յարութիւնեան մնայուն աջակցածէ Լիբանանահայ մամուլին: Ան Լիբանանահայ մամուլի մէջ ստորագրած է բազմաթիւ յօդուածներ: Իր ստորագրութեամբ երեք հատորներու հեղինակ է: Սոյն հատորները ծանօթ են «**Նամակներ Պէյրութէն**» վերտառութեամբ:

«Նամակներ Պէյրութէն-Բ.» հատորի հեղինակ Արմէն Յարութիւնեան: Գիրքը լոյս տեսած է Պէյրութ, 2010-ին, կը տարածուի 376 էջերու վրայ, կը բովանդակէ հարիւր նամակ, որոնք կը կրեն 101-էն 200 թիւերը: Շարքը կը սկսի 4 օգոստոս 2002-էն, կը հասնի դեկտեմբեր 2004-ի: Այսինքն` գրիչի մօտաւորապէս մէկ ու կէս տարուան արգասիք:

«Նամակներ Պէյրութէն-Բ.» հատոր լոյս տեսած է Յարութիւն եւ Միմի Արմէնեաններու մեկենասութեամբ:

Հեղինակը՝ Արմէն Յարութիւնեան, հատորը ձօնած է Յարութիւն Արմէնեանի կնոջ` Միմիին:

## Պարգեւներ

Երեքշաբթի, 3 Հոկտեմբեր 2017-ի առաւօտեան, Լիբանանի մէջ Հայաստանի դեսպան Սամուէլ Մկրտիչեան այցելեց լիբանանահայ համայնքի ծանօթ դէմքերէն Արմէն Յարութիւնեանի բնակարանը եւ անոր յանձնեց Հայաստանի Հանրապետութեան նախագահ Սերժ Սարգսեանի հրամանագիրով շնորհուած «Մովսէս Խորենացի»ի մետալը:

Դեսպան Սամուէլ Մկրտիչեան նշեց, թէ պարգեւատրութիւնը՝ լիբանանահայ համայնքի եւ Հայաստանին ցուցաբերուած եօթ տասնամեակներու վրայ երկարող անշահախնդիր նուիրումին արժանի գնահատականն է:

## Աղբիւրներ
* 250,000 Տոլարի Նուիրատուութեամբ` Արմէն Եւ Սալբի Յարութիւնեան Կրթանպաստի Ֆոնտ` Հայկազեան Համալսարանին Մէջ
* ՆԱՄԱԿՆԵՐ ՊԷՅՐՈՒԹԷՆ – Բ.- ԱՐՄԷՆ ՅԱՐՈՒԹԻՒՆԵԱՆ 13 ՅՈՒՆՈՒԱՐ 2011, ԿԼԵՆՏԷՅԼԻ ԳՐԱԴԱՐԱՆ
* Արմէն Յարութիւնեան Եւ Կարապետ Պապահէքեան` Պարգեւատրուած
* Լիբանանահայ Գործիչ Արմէն Յարութիւնեան Պարգեւատրուեցաւ «Մովսէս Խորենացի»ի Մետալով
* Լիբանանահայ Գործիչ Արմէն Յարութիւնեան Պարգեւատրուեցաւ «Մովսէս Խորենացի» Մետալով
* Լիբանանահայ համայնքային գործիչԱրմէն Յարութիւնեանին յանձնուել է Մովսէս Խորենացու մետալ
* Սփիւռքի Նախարարութիւնը Կը Շնորհաւորէ

Ստորոգութիւն:1930 ծնունդներ
Ստորոգութիւն:6 Փետրուարի ծնունդներ
Ստորոգութիւն:Հալէպ ծնունդներ
Ստորոգութիւն:Հայ բարերարներ
Ստորոգութիւն:Այնթապի Հայրենակցական Միութեան վարչականներ ապա՝ ատենապետ
Ստորոգութիւն:Այնթապի Հայրենակցական Միութեան ատենապետներ
Ստորոգութիւն:Հայ Երիտասարդաց Ընկերակցութեան - ՀԵԸ շարքեր
Ստորոգութիւն:ՀԲԸՄ-ի Շրջանակային Յանձնաժողովի անդամներ